google/wiki40b huggingface dataset:
Markian

Bakgrunn

Markian ble født i Trakia eller i Illyria. Han tilbrakte sine første år som en ubetydelig soldat og tjenestegjorde i 19 år under generalene Ardaburius og Aspar, og deltok i krigene mot perserne og vandalene. I 431 ble han tatt til fange av vandalene i kampene nær Hippo Regius og ført fram for vandalenes konge Geiserik og ble frigitt ved at han sverget på å aldri igjen kjempe mot vandalene.

Gemal for keiserens søster, keiser

Etter de før nevnte generalers innflytelse ble han kaptein for vaktstyrken. og steg deretter i rank til tribun og senator. Ved Theodosius IIs død ble han valgt til gemal for den avdødes søster og etterfølger, Aelia Pulcheria, og kalt til å styre et rike som var tungt belastet og nødstedt etter hunernes herjinger.
Etter å ha blitt keiser nektet Markian å fortsette å betale den ydmykende tributten til hunerkongen Attila som tidligere var blitt betalt for å unngå angrep på riket. Ettersom Attila innså at han ikke ville klare å erobre Konstantinopel vendte han seg mot vest og invaderte Gallia (Frankrike) i 451 og  Italia i 452 og etterlot Markians rike til seg selv.

Stabilisering av riket

Markian reformerte finansene, slo ned på ødselhet, og befolket forlatte områder. Han drev tilbake angrep fra Syria og Egypt i 452, og slo ned forstyrrelser på den armenske grense i 456. En omtalt hendelse i hans regjeringstid var konsilet i Kalkedon i 451 hvor han meglet mellom to teologiske skoler.

Ignorerte vestriket?

Markian ignorerte stort sett alle anliggender i Vestromerriket, og etterlot rikets vestlige halvdel på gyngende grunn. Han gjorde ingenting for å komme Vesten til unnsetning mot Attilas horder, og han holdt tilsynelatende sitt ‘løfte’ til vandalenes konge Geiserik. Selv da vandalene herjet Roma i 455 gjorde han tilsynelatende ingenting.
I den senere tid rr det blitt argumentert av noen historikere at Markian kanskje likevel var mer aktivt involvert i å komme Vesten til hjelp enn hva historikerne tradisjonelt har ment, og at Markians fingeravtrykk kan bli funnet på de hendelser som ledet opp til og inkluderte Attilas død.
Kort tid før Attilas død i 453 var stridighetene mellom ham og Marikan blusset opp igjen, men den mektige hunerkongen døde før åpen krig brøt ut. Markian hevdet at han så Attilas bue bli brukket foran ham i en drøm, og noen få dager senere fikk han ord om at hans store fiende var død.

Ettermæle

Markian døde i 457 av sykdom, muligens fra koldbrann som han fikk under en lengre reise. Til tross for hans kortvarige regime og hans passivitet overfor Vesten er Marikan likevel blitt ansett som en av de bedre av de første bysantinske keiserne. Den østlige ortodokse kirke har anerkjent ham og hans kone Pulcheria som helgener og de feires den 17. februar.
Najaf

Historie

Najaf skal ha blitt grunnlagt i 791 av abbaside-kalifen Harun al-Rasjid. Etterhvert har byen blitt fylt med skoler, bibliotek og sufisenter slik at den ble den viktigste byen for sjiittisk lærdom og teologi, på linje med Qom i Iran. Mange kjente teologer har studert her: Allameh Tabatabaei, Ayatollah Khomeini og Ayatollah Sistani.
Det sunnidominerte styret til Saddam Hussein i Irak så på byen med skepsis, og det innført restriksjoner mot de religiøse aktivitetene til sjiamuslimene. Mot slutten av Gulfkrigen i 1991 brøt det ut et stort opprør som ble slått ned av irakiske militærstyrker.
Da USA invaderte Irak i 2003 beleiret de byen, men ønsket ikke å gå inn i den, av frykt for å få sjiaene mot seg. Rundt ti dager etter at Bagdad falt oppga også Najaf motstanden.
Asamangulia

Utseende

Små (5 -6 millimeter), avlange, svarte bladbiller med noe metallisk glans. Gruppen er lett å kjenne på at oversiden er dekket av skarpe pigger, artene kan minne om bittesmå piggsvin. Dekkvingene har tallrike, tynne pigger langs sidekanten av hver dekkvinge og flere pigger oppe på ryggen, pronotum har tre lange pigger på hver side. Antennene er 11-leddete, ganske tynne, rundt halve kroppslengden, de seks innerste leddene med pigger. Dekkvingene er jevnbrede med åtte uregelmessige punktrader.

Levevis

Både larver og voksne lever på planter og eter fra dem. Artene lever på ulike slags gress inkludert ris, durra og sukkerrør.

Utbredelse

Slekten er utbredt i Asia, fra Afghanistan i vest til Indonesia i øst.
Nikki Cox

Biografi

Nikki Cox ble født i Los Angeles i California til Meredith Avery Cox og Terry Kay Cox. Hun har en yngre bror, Matthew Cox, som også er skuespiller.

Skuespiller

Cox startet som skuespiller i tiårsalderen, og hadde mange gjesteopptredener i flere amerikanske filmer og tv-serier, blant annet Baywatch, Star Trek: The Next Generation og California Dreams.
I senere tid hadde hun sin egen tv-serie, Nikki, som gikk to sesonger på den amerikanske tv-kanalen The WB. Serien ble kansellert etter to sesonger grunnet skuffende seetall, og 6 av de originale 47 episodene ble aldri sendt.
I 2003 hadde hun en av hovedrollene i tv-serien Las Vegas gjennom fire sesonger, der karakteren hennes forlot serien tidlig i sesong 5.

Personlig

Cox har vert gift med den amerikanske skuespilleren Jay Morh siden 2006. Fra 1999 til 2005 hadde Cox et forhold til den amerikanske skuespilleren Bobcat Goldthwait, kjent fra filmserien Politiskolen.
Sana Bakkoush

Sana Bakkoush er en fiktiv skikkelse i nettserien Skam og hovedfiguren i fjerde sesong. Karakteren ble spilt av Iman Meskini, som fikk god kritikk for rolleskildringen i serien. Pettersen ble nominert til publikumsprisen under Gullruten 2018 for arbeidet.

I serien

I første sesong framstår Sana som en bestemt og litt skarp person. Hun blir omtalt som «gæren», og det blir stadig satt spørsmåltegn rundt hennes tilnærming til norsk kultur på grunn av hennes muslimske bakgrunn. Sana klarer allikevel å vise at hun bryr seg om venninnene sine. I andre sesong får man etter hvert se Sana fra en annen vinkel. Man får vite at hun er i trøbbel med noen andre muslimske jenter. I etterkant viser det seg at hatet hun fikk av dem gjennom en instagramkonto egentlig var fra noen Penetrator-gutter. I en samtale mellom Sana og Noora Amalie Sætre, viser Sana sin vennligere side. Sana gir Noora noen kloke råd om William og Vilde, og hun setter spørsmålstegn ved Nooras synspunkter. Gjennom Nooras øyne blir Sana en person som forstår og stiller spørsmål ved vanskelige ting. Sana og Noora blir gode venninner. Videre i tredje sesong får man se vennskapet mellom Sana og Isak Valtersen. Isak havner i trøbbel, og Sana hjelper han. Noen ganger virker Sana belærende ovenfor Isak, særlig hvis hun opplever at han fordømmer islam. Sana uttrykker ubevisst at hun føler seg angrepet av kommentarene hun får.
I fjerde sesong er Sana hovedperson. Sana er sint på de rundt seg, på seg selv og på lovene i Koranen. Hun opplever å bli sett ned på fordi hun ikke er norsk nok, og hun føler seg samtidig ikke muslimsk nok. Sana står imellom to veldig ulike kulturer, hvor de rundt henne bare evner å se ulikhetene. Hun opplever at foreldrene hennes forventer at hun skal være flink på skolen og omgås med de riktige personene. Venninnene hennes forventer at hun skal ta ansvar for problemene de møter på med russebussen. Sana velger å gå av som bussjef da hun får vite at PepsiMaks-gjengen planlegger å kaste henne ut. Alt dette bygger seg opp til masse sinne og frustrasjon hos Sana, og til slutt klarer hun ikke mer. Hun bruker Isak for å få tak i gamle samtaler mellom han og PepsiMaks-Sara (som er lederen for PepsiMaks-gjengen). I disse samtalene baksnakker Sara venninnene sine. Sana legger ut dette på en anonym instagramkonto. Vilde får skylden, og Sana skjønner hvor ille dette er. Sana sier unnskyld til alle jentene, og de tilgir henne.
Sana forelsker seg samtidig i Yousef, brorens kompis. Han er dessverre ikke muslim, og da kan ikke Sana gifte seg med han. Sana tør ikke fortelle til noen at hun liker Yousef. Da Noora får høre ryktet om at William har fått en ny dame i London, hooker hun med Yousef. Sana blir såret og tror at Noora vil stjele Yousef fra henne. I sinne sender Sana en melding fra Nooras e-post til William og får han tilbake til Oslo. I ettertid viser det seg at hooket bare var en ren impuls fra Nooras og Yousefs side, og Yousef er ikke forelsket i Noora, men i Sana. Sana skjønner etter hvert at hun selv må ta ansvar for at folk ikke skal misforstå henne.
Lima

Historie

Byen ble grunnlagt av Francisco Pizarro 18. januar 1535 og ble raskt et sentrum for den spanske kolonimakten. Det finnes fremdeles endel eldre arkitektur fra 15–1600-tallet i byen, blant annet i bydelen Barrios Altos. I 1746 ble byen rammet av et kraftig jordskjelv.
Universitetet Universidad de San Martín de Porres befinner seg her.

Geografi og klima

Klimaet i Lima er ganske spesielt, siden byen ligger i tropene og ved en ørken. Mikroklimaet gjør atmosfæren klam gjennom hele året, men det blir verken kaldt eller veldig varmt her. Den gjennomsnittlige dagtemperaturen om vinteren (juni–september) varierer fra 12 °C til 20 °C. Vinterdagene har vanligvis skyer, tåke og dis, men Lima opplever likevel ikke spesielt mye regn.
Om sommeren (desember–april) er den daglige maksimumstemperaturen gjennomsnittlig 29 °C, med minimumstemperatur på rundt 19 °C. Høsten og våren (september, oktober og mai) er det som regel milde temperaturer, fra 17 °C til 23 °C. Den relative luftfuktigheten er svært høy (nær 100 %), noe som fører til morgentåke fra juni til desember og vedvarende lave skyer fra mai til november. Det er sol, varmt og fuktig om sommeren, overskyet og kjølig om vinteren.
Lima har i snitt bare 1284 timer med solskinn årlig; 28,6 timer i juli og 179,1 i januar. Dette er eksepsjonelt lave tall med tanke på breddegraden.
MIT Club of Norway

MIT Club of Norway er en alumni organisasjon for tidligere Massachusetts Institute of Technology (MIT)-studenter som bor i Norge.
Klubben ble stifta etter andre verdenskrig da det var relativt mange nordmenn som hadde gått på MIT. Klubben ble gjenoppliva på 1990-tallet.
Målet for klubben er å skape positive bidrag til samfunnet gjennom menneskelige, intellektuelle, organisatoriske og yrkesetiske verdier fra MIT.
Kliubben arrangerer møter med medlemmer fra akademia på MIT og kjente MIT-alumni. Mellom dem: Nicholas Negroponte, Robert Metcalfe, Lester Thurow, Mario Molina, Rafael Reif.
Jackie

Handling

Filmen handler om USAs førstedame Jacqueline Kennedy Onassis (Natalie Portman) og hennes opplevelse av attentatet mot ektemannen John F. Kennedy (Caspar Phillipson). Jackie må planlegge begravelsen, men blir stadig plaget av gjemte traumer og frykten for sin egen framtid.
Bristol Bears

Historie

Bristol Football Club ble stiftet i 1888 da laget Carlton slo seg sammen med rivalen Redland Park for å danne et felles lag for Bristol. Cricket-banen The County Cricket Ground ble leiet til hjemmekampene.  I 1900 fikk den første spilleren fra Bristol landskamper for Englands landslag. 
Klubben var i gang med å få opp en ny generasjon av spillere da den første verdenskrigen stanset all rugby.  Etter krigen ble det dannet et lag som het Bristol United som senere bli Bristol Rugby i 1919.  I 1921 flyttet de til det nye stadionet Memorial Stadium og slo Cardiff 19-3 i åpningskampen.  
I 1965-66 sesongen vant klubben hele 39 kamper og 1971-72 var klubbens beste sesong til nå; de skåret over tusen poeng og ble kåret til uoffisielle mestre i England i Anglo-Welsh turneringen.  I 1983 ble de offisielle mestre i Anglo-Welsh cup da de slo Leicester 28-22 i finalen.
Fotballklubben Bristol Rovers flyttet til Memorial Stadium i 1996 og overtok etterhvert eierskapet for stadionet.  Klubben rykket ned til andre divisjon i 1998 og klubben var i økonomiske problemer.  De ble reddet og rykket rett opp til øverste divisjon igjen.
Ved 2001-02 sesongen byttet de navn til Bristol Shoguns da Mitsubishi Motors Corporation inngikk en femårs sponsoravtale. Shogun er navnet på bilmodellen Mitsubishi Pajero i England.  Det ble en god sesong og de kom til finalen i sluttspillet, men tapte 28-23 for Gloucester Rugby.  Sesongen etter ble preget av hendelser utenfor banen.  Eieren Malcocm Pearce annonserte at han ville slutte etter sesongslutt og det gikk rykter at Firoz Kassam skulle kjøpe klubben og flytte den til Oxford og Kassam Stadium.  Det gikk også rykter om at de skulle bli slått sammen med lokalrivalen Bath Rugby, men det ble ikke noe av dette.  Dette preget det sportslige og klubben rykket ned igjen.  Med nye eiere rykket klubben opp igjen i 2004.  I juli 2005 gikk avtalen med Mitsubishi ut og klubben endret navnet til Bristol RFC.  Laget kom på tredjeplass i ligaen i 2005-06 og kunne delta i den europeiske turneringen Heineken Cup.  Neste sesong kom de på niendeplass før de igjen rykket ned i 2009.
I 2012 ble forretningsmannen Stephen Lansdown ny eier av klubben.  Han eier per november 2016 også fotballklubben Bristol City og basketballklubben Bristol Flyers.  Etter flere middelmådige sesonger på nivå to vant de serien i 2013-14, men tapte play-off finalen mot London Welsh.  Før 2014-15 sesongen flyttet de til stadionet Ashton Gate hvor Bristol City spiller.  Stadionet hadde da en kapasitet på 21 497 og var en stor forbedring sammenlignet med Memorial Stadium.  Klubben kom til play-off finalen for andre år på rad, men tapte med ett poeng over to kamper for Worcester Warriors.  Ved 2015-16 sesongen signerte klubben flere meritterte spillere og trenere.  I det tredje forsøket vant klubben play-off finalen, denne gangen mot Doncaster Knights og var klare for øverste divisjon igjen.  Det ble bare med én sesongen og de kom på siste plass i 2016-17 sesongen og rykket ned igjen.
De rykket rett opp til øverste divisjon igjen og 1. juni 2018 byttet laget navn fra Bristol Rugby til Bristol Bears.
Mimommata

Utseende

Middelsstore, avlange, rødgule og brunsvarte trebukker. Antennene er mørke, noe lengre enn kroppen. Pronotum er sylindrisk til tønneformet, rødaktig, omtrent så langt som bredt. Dekkvingene er jevnbrede, rødlige i alle fall ved roten og mørke i alle fall i midten. Beina er middels lange, lårene noe fortykkede. Hele forbeinet, låret på midtbeinet og lårets rot på bakbeinet er gule, forøvrig er beina mørke.

Utbredelse

Slekten er kjent fra Fransk Guyana.
Strategus oblongus

Utseende

En stor (35-59 millimeter), kraftig men avlang, svært blank, brun til brunsvart hornbille.  Hannen har tre horn på pronotum, ett langt og krumt horn ved forkanten i midten og to kortere, kjegleformede på sidene. Pronotum er glatt og blankt. Hunnen mangler horn, men har en liten, rund uthuling med kraftig, nettmasket mikroskulptur foran på pronotum, en liten knøl midt på forkanten tilsvarer hannens fremre horn. Antennene er korte og vifteformede. Dekkvingene er blanke uten påfallende punktering. Undersiden er kledt med lange, gulrøde hår.

Levevis

Larvene lever i jorden av røtter og råtnende plantedeler. Arten legger ganske store egg, rundt 3 * 4 millimeter. Hunnen legger egg mellom råtnende plantemateriale eller i død ved. Larvene kan gjøre noe skade på trerøtter. Utviklingen tar ett år. De voksne billene spiser gjerne frukt eller nektar fra blomster, de kan gjøre en del skade på sukkerrør. De flyr om natten og kommer gjerne til lys.

Utbredelse

Arten er kjent fra Hispaniola, Puerto Rico og Caymanøyene.
Oliwa

Oliwa, også Oliva, er en bydel I Gdańsk i Polen. Fra øst grenser den mot Przymorze og Żabianka, mot nord Sopot og sør distriktene Strzyża, Dwór og Brętowo, mens mot vest ligger Matarnia og Osowa. Det er kjent for sitt middelalderske kloster og 
Slaget på Danzigs red i 1827 og Freden i Oliva i 1860.
Violetta (TV-serie)

Violetta er en argentinsk ungdoms-serie som har gått på Disney Channel siden 2012. Serien forteller historien om en musikalsk talentfull tenåring som returnerer til sin hjemby (Buenos Aires) med sin far etter å ha bodd i Europa i flere år. I Buenos Aires begynner hun på Studio 21, en skole med musikk, dans og sang. Der opplever hun vennskap og kjærlighet for første gang.
Hver episode inneholder originale musikalske numre fra ulike musikalske sjangere som hiphop og klassisk musikk.
Det pavelige råd for den pastorale omsorg for migranter og reisende

Det pavelige råd for den pastorale omsorg for migranter og reisende var en del av Den romerske kurie, det vil si Den katolske kirkes sentrale administrasjon. fra 1970 til 2017. 
Rådet ble opprettet, først som en kommisjon utenfor kurien, av pave Paul VI den 19. mars 1970 i en motu proprio kalt Apostolicae Caritatis. Dets oppgave var å studere tilbudet av pastoral omsorg for «mennesker på reisefot», et begrep som omfattet så et vidt spekter av grupper: Flyktninger, emigranter, mennesker i eksil, fordrevne, fiskere og sjøfolk, transportarbeidere, nomader, sirkusartister, pilegrimer, turister, utenlandsstuderende osv. 
Tidligere hadde ansvaret for dette arbeidet vært delt mellom forskjellige kongregasjoner. Etter andre verdenskrig, i 1952, opprettet Pius XII Det høyere råd for emigrasjon innenfor det som i dag er Kongregasjonen for biskopene. Samme år etablerte kongregasjonen Verket for Apostolatus Maris, «Havets apostololat», et råd som arbeidet med pastoral omsorg for sjøfarende. I 1958 kom Apostolatis Coeli o Aëris («Himmelens eller luftens apostolat») for flypassasjer, med ansvar for pastoral omsorg på flyplasser. I 1965 kom så Apostolatus Nomadum, «Nomadeapostolatet». Ansvaret for turister ble i 1967 lagt under Kongregasjonen for kleresiet. 
Da kommisjonen ble opprettet i 1970 ble alle disse funksjonene samlet på et sted. Den ble underlagt, men var ikke en del av, Kongregasjonen for biskopene. Pave Johannes Paul II omdefinerte den til et råd, og dermed en del av kurien, gjennom Pastor Bonus i 1988. 
Den 1. januar 2017 ble rådet oppløst av pave Frans.
Licheng (Quanzhou)

Licheng (kinesisk: 鲤城区; pinyin: Lǐchéng Qū) er et bydistrikt i provinsen Fujian i Folkerepublikken Kina. Det ligger i byprefekturet Quanzhou. 
Det har et areal på 52 km² og teller 270.000 innbyggere.

Administrative enheter

Distriktet består av åtte subdistrikter: Jiangnan (江南街道), Fuqiao (浮桥街道), Jinlong (金龙街道), Changtai (常泰街道), Kaiyuan (开元街道), Lizhong (鲤中街道), Haibin (海滨街道),  Linjiang (临江街道)
Møllerfjorden

Møllerfjorden er en fjordarm innerst i Krossfjorden på vestkysten av Spitsbergen på Svalbard. Den har fire små fjordarmer og ligger på østsida av halvøya Kong Haakons halvøy, et 700 meter høyt fjellmassiv som er ca. 2 kilometer bredt og 11 kilometer langt. Den innerste delen kalles Kollerfjorden. Området er mye besøkt av turistskip.
Vestarameisk

Vestarameisk eller sørvestarameisk er den arameiske dialekt. Det er språket som ble talt i Palestina, og atskiller seg fra østarameisk, syrisk. For denne dialektdistinksjon kan man også bruke uttrykkene jødiskarameisk og kristenarameisk.
Det språk som tales i Ma'loula og to nærliggende landsbyer i Syria kalle gjerne vestarameisk. Det står i kontinuitet med det gamle språk, men lingvister kaller det ofte vestlig neo-arameisk. Så sent som på 1600-tallet var det et betydelig antall landsbyer i fjellene i dagens Libanon og det vestlige Syria som talte språket.
Fram til 1600-tallet rapporterte reisende i Libanon om landsbyer der det ble talt arameisk.
Peder Jensen Lodehat

Peder Jensen Lodehat (død 19. oktober 1416) var en dansk biskop og politiker.
Han omtales første gang i 1375 som kannik i Roskilde, hvor han allerede var Margrethe Valdemarsdatter trofaste rådgiver. I 1382 gjør hun ham til biskop i Växjö i Småland, flere år før Sverige var blitt en del av Kalmarunionen. I 1386 blir han biskop i Århus domkirke, og i 1395 i Roskilde domkirke. Som Margrethes kansler og rådgiver deltok han i adskillige statsforhandliger, og han var en av hovedmennene bak Kalmarunionen. Flere ganger ga han Margrethe store økonomiske lån, også uten pantsikkerhet.
Etter Margrethes død, kidnappet han liket hennes fra Sorø klosterkirke og bragte det til Roskilde. Han fortsatte å arbeide som statsmann også under kong Erik av Pommern, og som rikets øverste kansler deltok han i danehoffet i Nyborg i 1413.
Ca. 1400 oppførte han herregården Gjorslev på Stevns, og han stiftet et alter i Århus domkirke. I Roskilde opprettet han Sankt Sigfrids kapell i nordre tårn, hvor han i 1416 ble begravet ved siden av sin bror Andreas og søsteren Cecilia.
Eurodac

Eurodac er et europeisk daktyloskopisk register med fingeravtrykk som ble opprettet av Den europeiske union (EU) for å identifisere asylsøkere og avgjøre hvilken medlemsstat som skal behandle deres asylsøknader.
Alle EU-land – samt Norge og Island – deltar i Eurodac-samarbeidet. Ordningen skal bidra til å fremskynde asylsøkningsprosessen ved å sende reelle flyktninger direkte til det landet som skal behandle søknaden og forhindre illegale søkere fra å «prøve seg frem» i andre medlemsstater etter at søknaden er avvist i ett land.
Det tas rutinemessig fingeravtrykk av alle asylsøkere fra fylte 15 år, både i og utenfor EU-området. Fingeravtrykkene sendes i elektronisk format til en sentral enhet ved Europakommisjonen, hvor de automatisk blir sammenlignet med de avtrykkene som er lagret i registeret. På denne måten er det mulig for myndighetene å undersøke om asylsøkerne har reist inn i EU-området uten de nødvendige papirer og om de allerede har søkt om asyl i en annen medlemsstat.
Bente Erichsen

Filmkarriere

Som filmprodusent i Marcusfilm A/S fra 1979 og i Magdalenafilm A/S produserte hun 14 spillefilmer på 1980- og 1990-tallet. Hun regisserte den kontroversielle spillefilmen Over grensen (1987), om ekteparet Feldmann som ble drept av to grenseloser under krigen. Året etter regisserte hun Folk og røvere i Kardemomme by (1988). Erichsen var initiativtaker til filmprisen Amanda og teaterprisen Heddaprisen.

Øvrig karriere

Erichsen arbeidet som journalist i Vi Menn 1970-1972 og med reklame og kortfilm i Centralfilm 1972–77. Hun har også arbeidet for Lillehammer Olympiske organisasjonskomité (1991-1993), vært teatersjef ved Hedmark Teater 1994-1997 og teatersjef ved Riksteatret 1997-2005.

Bokutgivelser

Hun skrev boken Kulturkollisjon i 1994, og var medforfatter til boken Fruer på veggen samme år.

Styreverv

Fra 2006 til 2010 var hun styreleder i Amnesty Internationals norske avdeling. Erichsen har også vært styremedlem i NRK, Norsk filminstitutt, Black Box, Norske Film- og Videoprodusenters forening. Hun har vært styreleder for Det Åpne Teater/Dramatikkens hus og Dansens Hus. Hun er per 2018 styreleder for Stiklestad Nasjonale Kultursenter, Tordenfilm A/S, Filminvest A/S og Operafest Røykenvik A/S. Hun er nestleder i styret i Turnéteatret i Trøndelag, styremedlem i Vega Scene, Applaus A/S, Nobel Center i Stockholm og Nobels fredspris - Informasjon og Forskning A/S.

Hedersbevisninger

I 2017 ble hun utnevnt til Ridder 1. klasse av Den Kongelige Norske St. Olavs Orden for sin innsats for norsk kulturliv.
Bothrorrhina radama

Utseende

En middelsstor til stor, svært kraftig, blank, mørk gullbasse uten metallisk glans.

Utbredelse

Arten er utbredt på Madagaskar.
Anisotyma

Utseende

En middelsstor, litt blank, svart trebukk med gule striper. Antennene er lengre enn kroppen, de indre leddene er tykke og kraftige med stive hår på innersiden, de ytre ganske tynne. Pronotum har rundede sider og er omtrent så bredt som dekkvingene, som er jevnt tilsmalnende bakover. På beina er lårene tydelig fortykkede.

Levevis

Larvene lever i død ved, mest av løvtrær.

Utbredelse

Arten er bare kjent fra El Salvador.
Stenophloeus

Utbredelse

Arten er utbredt i det østlige og sørlige Afrika (Somalia, Tanzania, Mosambik, Zimbabwe).